Paolo Montefusco

Paolo Montefusco (g. 1961 m. kovo 13 d. Karmiane, Italijoje) – Italijos buriuotojas sportiniais burlaiviais, pasaulio čempionatų prizininkas, olimpietis.

 Biografija 
1981 m. Europos čempionate Paolo kartu su broliu Sandro Montefusco varžėsi 470 jachtų klasės varžybose ir iškovojo bronzos medalius. 1983 m. duetas pelnė Europos čempionatų sidabro medalius. Tais pačiais metais laimėtas auksas Viduržemio jūros žaidynėse.

1988 m. pasaulio čempionate Montefusco broliai pelnė sidabro medalius. Savo debiutinėse 1988 m. vasaros olimpinėse žaidynėse Italijos komanda laimėjo vieną plaukimą iš septynių ir galutinėje rikiuotėje užėmė 7-ą vietą.

1989 m. Europos čempionate broliai Montefusco pirmą kartą tapo Europos čempionais. 1991 m. laimėtas auksas Viduržemio jūros žaidynėse. 

1992 m. vasaros olimpinėse žaidynėse Italijos duetas užėmė 11-ą vietą.

2012 m. Paolo pirmą kartą tapo pasaulio čempionu Platu 25 klasės varžybose. 2021 m. pasaulio Platu 25 čempionate iškovotas sidabro medalis.

 Šaltiniai 

Kategorija:Italijos olimpiečiai
Kategorija:Italijos buriuotojai